CELEX: 32012D0498
Language: mt
Date: 2012-08-17 00:00:00
Title: 2012/498/UE: Deċiżjoni tal-Kummissjoni tas- 17 ta’ Awwissu 2012 li temenda d-Deċiżjonijiet 2010/2/UE u 2011/278/UE fir-rigward tas-setturi u s-subsetturi li huma meqjusa esposti għal riskju sinifikanti ta’ rilaxx tal-karbonju (notifikata bid-dokument numru C(2012) 5715)  Test b’relevanza għaż-ŻEE

7.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 241/52
            
         DEĊIŻJONI TAL-KUMMISSJONI
   tas-17 ta’ Awwissu 2012
   li temenda d-Deċiżjonijiet 2010/2/UE u 2011/278/UE fir-rigward tas-setturi u s-subsetturi li huma meqjusa esposti għal riskju sinifikanti ta’ rilaxx tal-karbonju
   (notifikata bid-dokument numru C(2012) 5715)
   (Test b’relevanza għaż-ŻEE)
   (2012/498/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE (1), u b’mod partikulari l-Artikoli 10a(1) u (13) tagħha,
   Billi:
   
               (1)
            
            
               Id-Deċiżjoni tal-Kummissjoni 2010/2/UE (2) tiddetermina, skont id-Direttiva 2003/87/KE, lista ta’ setturi u subsetturi li huma meqjusa esposti għal riskju sinifikanti ta’ rilaxx tal-karbonju.
            
         
               (2)
            
            
               Id-Deċiżjoni tal-Kummissjoni 2011/278/UE (3) tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE.
            
         
               (3)
            
            
               Kull sena settur jew subsettur jista’ jiżdied mal-lista ta’ setturi u subsetturi li huma meqjusa esposti għal riskju sinifikanti ta’ rilokazzjoni tal-emissjonijiet tal-karbonju wara li ġie muri, f’rapport analitiku, li s-settur jew is-subsettur jissodisfa l-kriterji stipulati fil-paragrafi 14 u 17 tal-Artikolu 10a tad-Direttiva 2003/87/KE, wara bidla li għandha impatt sostanzjali fuq l-attivitajiet tas-settur jew tas-subsettur.
            
         
               (4)
            
            
               Xi setturi li ma nstabux li huma esposti għal riskju sinifikanti ta’ rilokazzjoni tal-emissjonijiet tal-karbonju fil-livell NACE-4 fid-Deċiżjoni 2010/2/UE ġew diżaggregati u għadd ta’ subsetturi korrispondenti, li għalihom ċerti karatteristiċi speċifiċi u distintivi wasslu għal impatti differenti b’mod sinifikanti mill-bqija tas-settur, ġew ivvalutati. Għas-subsetturi “Drapp irqiq, xbieki, twapet żgħar, saqqijiet, twavel u prodotti oħrajn tal-fibri tal-ħġieġ, minbarra tessuti minsuġa” u “Suf tal-gagazza, suf tal-blat u suf minerali simili u t-taħlitiet tagħhom, fi kwantitajiet kbar, folji jew rombli”, din il-valutazzjoni wriet li jistgħu jintgħarfu faċilment minn subsetturi oħra abbażi ta’ karatteristiċi speċifiċi u li huma jissodisfaw il-kriterji kwantitattivi stipulati fl-Artikolu 10a(15) tad-Direttiva 2003/87/KE. Is-subsetturi “Drapp irqiq, xbieki, twapet żgħar, saqqijiet, twavel u prodotti oħrajn tal-fibri tal-ħġieġ, minbarra tessuti minsuġa” u “Suf tal-gagazza, suf tal-blat u suf minerali simili u t-taħlitiet tagħhom, fi kwantitajiet kbar, folji jew rombli” għandhom jiżdiedu mal-lista tas-setturi u s-subsetturi meqjusa li huma esposti għal riskju sinifikanti ta’ rilokazzjoni tal-emissjonijiet tal-karbonju.
            
         
               (5)
            
            
               Il-kodiċi 2614 tal-livell NACE-4 “Manifattura tal-fibri tal-ħġieġ” tikkonsisti minn żewġ kodiċi Prodcom ta’ 6-ċifri. “261411 Ħjut, ftietel, ħjut mibrumin u ħjut imqatta’, tal-fibra tal-ħġieġ” u “261412 Drapp irqiq, xbieki, twapet żgħar, saqqijiet, twavel u prodotti oħrajn tal-fibri tal-ħġieġ, minbarra tessuti minsuġa”. Fid-Deċiżjoni 2010/2/UE, is-subsettur kopert permezz tal-kodiċi Prodcom ta’ 6 ċifri, 261411 kien meqjus li hu espost għal riskju sinifikanti ta’ rilokazzjoni tal-emissjonijiet tal-karbonju, se jkun kopert is-settur kollu tal-livell NACE 4 2614. Biż-żieda wkoll tal-kodiċi Prodcom 261412 mal-lista ta’ setturi u subsetturi li huma meqjusa esposti għal riskju sinifikanti ta’ rilokazzjoni tal-emissjonijiet tal-karbonju. Għalhekk, għal raġunijiet ta’ ċarezza u biex tiġi evitata d-duplikazzjoni, il-kodiċi 2614 tal-livell NACE 4 ġiet miżjuda mat-Taqsima 1.2 tal-lista, filwaqt li l-kodiċi Prodcom 261411 tħassret mit-Taqsima 2.
            
         
               (6)
            
            
               Id-Deċiżjonijiet 2010/2/UE u 2011/278/UE għandhom għalhekk jiġu emendati skont dan.
            
         
               (7)
            
            
               Il-miżuri previsti f’din id-Deċiżjoni huma konformi mal-opinjoni tal-Kumitat dwar it-Tibdil fil-Klima,
            
         ADOTTAT DAN IR-REGOLAMENT:
   Artikolu 1
   Emendi għad-Deċiżjoni 2010/2/UE
   L-Anness tad-Deċiżjoni 2010/2/UE huwa emendat skont l-Anness I ta’ din id-Deċiżjoni.
   Artikolu 2
   Emendi għad-Deċiżjoni 2011/278/UE
   L-Anness I tad-Deċiżjoni 2011/278/UE huwa emendat skont l-Anness II ta’ din id-Deċiżjoni.
   Artikolu 3
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, is-17 ta’ Awwissu 2012.
      
         
            Għall-Kummissjoni
         
         Connie HEDEGAARD
         
            Membru tal-Kummissjoni
         
      
   
   
      (1)  ĠU L 275, 25.10.2003, p. 32.
   
      (2)  ĠU L 1, 5.1.2010, p. 10.
   
      (3)  ĠU L 130, 17.5.2011, p. 1.
   
      ANNESS I
      L-Anness tad-Deċiżjoni 2010/2/UE huwa emendat kif ġej:
      
                  1.
               
               
                  Fit-Taqsima 1.2, l-entrata li ġejja tiddaħħal wara l-entrata 2613:
                  
                              Kodiċi NACE
                           
                           
                              Deskrizzjoni
                           
                        
                              “2614
                           
                           
                              Manifattura tal-fibri tal-ħġieġ”
                           
                        
            
                  2.
               
               
                  It-Taqsima 2 hija emendata kif ġej:
                  
                              (a)
                           
                           
                              L-entrata li jmiss titħassar:
                              
                                          Kodiċi Prodcom
                                       
                                       
                                          Deskrizzjoni
                                       
                                    
                                          “261411
                                       
                                       
                                          Ħjut, ftietel, ħjut mibrumin u ħjut imqatta’, tal-fibra tal-ħġieġ”
                                       
                                    
                        
                              (b)
                           
                           
                              L-entrata li jmiss tiddaħħal wara l-entrata 26821400:
                              
                                          Kodiċi Prodcom
                                       
                                       
                                          Deskrizzjoni
                                       
                                    
                                          “26821610
                                       
                                       
                                          Suf tal-gagazza, suf tal-blat u suf minerali simili u t-taħlitiet tagħhom, fi kwantitajeit kbar, folji jew rombli”
                                       
                                    
                        
            
   
      ANNESS II
      L-Anness I tad-Deċiżjoni 2011/278/UE, l-entrata li tikkorrispondi għall-parametru referenzjarju tal-prodott “Suf minerali” tiġi sostitwita b’dan li ġej:
      
         
                     Parametru referenzjarju tal-prodott
                  
                  
                     Definizzjoni tal-prodotti koperti
                  
                  
                     Definizzjoni tal-proċessi u l-emissjonijiet koperti
                     (limiti tas-sistema)
                  
                  
                     Esponiment għar-rilokazzjoni tal-emissjonijiet tal-karbonju kif determinat mid-Deċiżjoni 2010/2/UE għas-snin 2013 u 2014
                  
                  
                     Parametru referenzjarju
                     (kwoti/t)
                  
               
                     “Suf minerali
                  
                  
                     Prodotti ta’ insulazzjoni ta’ suf minerali għal applikazzjonijiet termali, akustiċi u tan-nar, immanifatturati bl-użu ta’ ħġieġ, blat jew suf tal-gagazza.
                  
                  
                     Il-proċessi kollha, marbuta b’mod dirett jew indirett mal-passi ta’ produzzjoni tat-tidwib, is-sfibratura u l-injezzjoni ta’ aġent li jgħaqqad u t-twebbis u t-tnixxif u l-iffurmar huma inklużi. Għad-determinazzjoni ta’ emissjonijiet indiretti, il-konsum totali tal-elettriku fil-limiti tas-sistema għandu jiġi kkunsidrat.
                  
                  
                     iva
                  
                  
                     0,682 ”